Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemma teatel sisenes Iisrael sõja teise etappi
Hamasi ja selle terroristlike sidusrühmituste vastu Gazas.
Iisraeli peaminister rõhutab:
Iisraeli peetavas sõjas on küsimus "olla või lakata olemast".
Tuvastamata lennukid ründasid Iraani konvoid,
mis püüdis Iraagist Süüriasse relvi smugeldada.
Iisrael on astunud sõja teise etappi, mille islamistlik Hamas
ja selle Gaza sektorist pärit terroristlikud sidusrühmitused
juudiriigile peale sundisid,
kui tuhanded terroristid alustasid 7. oktoobril rünnakut,
tappes üle 1400 peamiselt tsiviilisiku ja haavates tuhandeid teisi.
Mõistate esimesest päevast alates, et oleme sõjas.
See saab olema pikk protsess.
Oleme praegu etapis, et lüüa vaenlast,
sh meie jõudude poolt, kes sisenesid Gazasse.
IDF on nüüd keskendunud ainult ühele asjale: võidule,
Hamasi hävitamisele, tabades võimalikult palju vaenlase ülemaid,
operaatoreid ja infrastruktuuri.
IDF-i peastaabi ülem kindralleitnant Herzi Halevi
jätkas kiitusega IDF-i suurtükiväekorpusele,
mis on koos teiste Iisraeli sõjaväeosadega
aidanud anda laastava löögi Hamasi terroristidele Gaza sektoris.
Mul on väga hea meel nii ülemate kui sõdurite,
nii meeste kui naiste üle. Teete eeskujulikku tööd.
Valmistan teid ette: Ees on pikk ja jõuline protsess,
sihiks võidelda Hamasiga igakülgselt. Töötage professionaalselt.
Hingake sügavalt sisse ja meil läheb hästi.
Võidutseme ja anname riigile väärika julgeoleku.
Vallandatud suurtükituli lõi reaalsuse,
kus maavägi kohtus vaenlasega, kes oli osaliselt sõjas tapetud,
haavatud, töövõimetu, põgenenud
ja meiega võitleb väike osa, kelle võime likvideerida.
Täna öösel teatas IDFi pressiesindaja brigaadikindral Daniel Hagari,
et üleskutse Gaza sõjas mitteosaleva elanikkonna
lõunasse evakueerumiseks on jõudnud kriitilisse punkti.
Viimase kahe nädala jooksul oleme kutsunud Gaza sektori põhjaosa
ja Gaza linna elanikke üles ajutiselt lõunasse ümber asuma.
Lõunasse kolimine on nende isikliku ohutuse huvides.
Täna rõhutame, et see on tungiv üleskutse.
Kindral Hagari täpsustas ka IDFi hukkunute arvu
alates terrorirühmituse Hamas julmast rünnakust
Lõuna-Iisraeli asulate vastu,
sealhulgas peamiselt tsiviilelanikest pantvangide arvu,
kelle seas on suur hulk välisriikide kodanikke,
eelkõige Taist, Indiast, Filipiinidelt ja Ameerika Ühendriikidest.
Siiani oleme teavitanud 311 (hukkunud) IDF-i sõduri
ja 239 pantvangi võetud inimese peresid.
Tahan seda arvu selgitada.
See on arusaamatu number: 239 pantvangi.
Pantvangide hulgas on välistöötajaid,
keda pole just vähe,
kelle tuvastamine ja peredeni jõudmine on meie jaoks keeruline.
Selle pildi koostamine võtab aega. Nii on minu poolt viidatud arv: 239.
Kaitseministeeriumi peakorteris Tel Avivis
teatas peaminister Benjamin Netanyahu Jeruusalemma otsusest
alustada sõja teist faasi.
Iisraeli kodanikud, eile õhtul
läbisid täiendavad maaväed Gaza väravad,
kurjuse kantsi väravad.
See on sõja teine etapp, mille eesmärgid on selged.
Hamasi sõjalise ja valitsemisvõime hävitamine
ning pantvangide kojutoomine.
Võtsime ühehäälselt vastu otsuse laiendada oma tegevust kohapeal,
sealhulgas sõjakabinetis, samuti julgeoleku- ja poliitilises kabinetis.
Tegime seda teadlikult ja planeeritult, lähtudes oma kohustusest
kaitsta riigi saatust ja tagada meie vägede ohutus.
Vaenlase territooriumil võitlevad komandörid ja sõdurid teavad,
et rahvas ja juhtkond seisavad nende taga.
Iisraeli peaminister tõstis veel esile
Iisraeli ühiskonna kõigist sektoreist koosnevate vägede kõrget moraali,
et anda Jeruusalemma vaenlastele hävitav löök.
Viimastel päevadel külastasin meie vägesid baasides,
kogunemiskohtades, põhjas ja lõunas.
Meil on suurepärane sõjavägi, imelised ja kangelaslikud sõdurid.
Nii juudid kui ka mittejuudid. Nii ilmalikud kui ka religioossed.
Nii vasak- kui ka parempoolsed.
Kõik on ühtsed ja kindlameelsed enneolematus võitlusvaimus.
Nad on valmis võitlema väe ja võimuga vaenlase vastu,
kes on julma ja kuritegeliku olemuse kehastus.
Meie väed tahavad anda vaenlasele seda, mida ta väärib,
nende õelate tegude eest meie laste, naiste, vendade,
vanemate ja sõprade vastu.
Oleme kohustatud hävitama selle kurjuse oma eksistentsi nimel,
ja ma lisan: kogu inimkonna nimel.
Netanyahu jätkas, et kuna iisraellastele anti
5. Moosese raamatu 25. peatüki 17. salmi järgi käsk
mäletada amalekkide poolt piibellikel aegadel toime pandud hirmutegusid,
siis seetõttu jääb Iisraeli rahvas meenutama
ka palestiinlaste sooritatud hirmutegusid.
Meile anti käsk: "Pidage meeles, mida amalekid teile tegid".
Mäletame ja võitleme.
Meie vaprad sõdalased, kes on praegu Gazas, Gaza ümbruses
ja ülejäänud sektorites üle kogu maa, liituvad Iisraeli sangarite nimistuga,
mis hõlmab rohkem kui 3000-aastast kangelaste rida
Joosua, Nuuni poja, Juudas Makabeuse ja Bar Kochba päevilt
ning 1948. aasta Vabadussõja, Kuue päeva sõja,
Yom Kippuri sõja ja ülejäänud Iisraeli sõdade kangelasi.
Meie sangarlike vägede ees seisab üks jumalik eesmärk -
võita mõrvarlik vaenlane ja tagada meie olemasolu meie maal.
Oleme alati öelnud: "Ei iial enam!"
'Ei iial enam' kehtib ka täna!
Iga rahva ajaloos on hetki, mil ta on vastamisi kahe võimalusega:
olla või lakata olemast.
Meie oleme nüüd sellise katsumuse ees
ja ma ei kahtle, kuidas see lõpeb.
Meie olemasolu jätkub ja võidame.
Oluline on märkida, et islamistlik Hamas
avaldas oma psühholoogilise sõja raames
filmimaterjali kolmest pantvangist, kes rööviti 7. oktoobri veresauna ajal.
Ja kuigi Jeruusalemma juhtkond rõhutas, et teeb kõik
nende vabastamise tagamiseks, rõhutas kaitseminister Yoav Gallant,
et sõja surve sunnib Hamasi lõpuks neid Iisraelile tagastama.
Teeme kõik, mis meie võimuses, et pantvangid tagasi meie riiki tuua.
See jõupingutus on väga keeruline.
Oleme silmitsi senikogematu tegelikkusega.
Oleme valmis tegema kõik vajaliku nende tagasitoomiseks.
See pole teisejärguline missioon;
see on jumaliku tähtsusega ülesanne ja oleme sellele pühendunud.
Teame, kellega vastamisi oleme.
Tegu on mõrvarliku rühmitusega, mis mõrvas lapsi ettekavatsetult;
rühmitusega, mis vägistas naisi ja edastas nende mõrvu otseülekandes.
Seepärast ärgem tehkem endale illusioone.
Meie vaenlased ei ole huvitatud
humanitaarsetest lahendustest;
nad teevad kõik selleks, et vältida sõja stressi;
ja katsed meie lähedaste tagasitoomiseks
on meile kõigile oluline ja keskne jõupingutus.
Kuna tugevnevad sõjaline surve ja tulejõud
ja lööme Hamasi üha kõvemini,
siis suurenevad võimalused sundida Hamas lahendusteni,
mis aitavad meil jõuda teie lähedasteni,
meie sõprade ja lähedasteni.
Oluline on märkida, et samal ajal kui Iisrael keskendub sõjapidamisele
Hamasi ja sellega seotud terroristide vastu Gaza sektoris;
ründab IDF ennetavalt Hezbollah' sihtmärke Liibanonis,
vastuseks korduvatele rünnakutele
Iisraeli armee positsioonide ja kogukondade vastu põhjas.
Lisaks tulistasid Iraani käsilased Süürias nädalavahetusel
rakette ja mürske Põhja-Iisraeli asulate suunas,
mis tõi kaasa vastulöögid nii Süüria kui Iraani objektide vastu Süürias.
Vasturünnakute järel kuuldi öösel raporteid tundmatutest lennukitest
Süüria Deir ez-Zori maakonna idaosas
kui hävitati Iraani relvade konvoi, mis püüdis Iraagist Süüriasse minna.
Lisaks toimus täna varem Iisraeli pealinnas pussitamisrünnak,
kui Ida-Jeruusalemmas elav palestiinlane lõi piiripolitseinikku,
enne kui teised relvajõud reageerisid ja terroristi kõrvaldasid.
Tegu oli terroristi sooritatud pussitamisega,
mis lõppes tänu Jumalale nii,
et terrorist neutraliseeriti ja piiripolitseinik paraneb,
sest torkehaav ei tabanud peamist arterit.
Aitäh, et vaatasite TV7 Iisraeli Uudiseid!
Julgustaksin teid palvetama rahu Jeruusalemmale ja päästet Iisraelile.
Lisaks, kui teid õnnistavad meie igapäevased ülevaated,
ja soovite aidata meil nende tootmiskulusid kanda,
kuna TV7 Israel on 100% annetuspõhine;
kaaluge palun annetuse tegemist. Seda saab teha,
külastades meie veebilehte www.tv7israelnews.com
Olen Jonathan Hessen. Õnnistatud nädalat!
Ja kui Jumal tahab, kohtume tulevastes ülevaadetes.
Seniks - Shalom Jeruusalemmast.
Tõlge: Monika Jaaguri